Yahya Hassan - Wikipedia, den frie encyklopædi
dansk digter
Yahya Hassan (født 19. maj 1995 i Aarhus)[1] er en dansk digter med palæstinensisk baggrund og tidligere folketingskandidat for Nationalpartiet. Hans digtsamling Yahya Hassan er med et oplag på mere end 120.000 eksemplarer den bedst sælgende debutdigtsamling i Danmark.[2][3]
Dansk litteratur, debat
Yahya Hassan under oplæsning ved Bogforum 2013 i København.
19. maj 1995 (23 år)
Dostojevskij, Michael Strunge og især Karl Ove Knausgård
Efter en belastet opvækst i en såkaldt ghetto i Aarhus V med vold, svigt og kriminalitet begyndte Hassan at skrive digte.[4]
På et ophold på institutionen Solhaven i Farsø, hvor han var anbragt, overraskede hans skriftlige arbejde en af lærerne. Mødet med læreren har tilsyneladende inspireret Hassans digt KONTAKTPERSON, hvor det hedder at "DET STARTEDE MED ET KYS (...) FØRST BLEV HUN FYRET SÅ BLEV HUN SKILT". Mødet i Solhaven fik et yderligere aspekt da den debuterende 40-årige forfatter Louise Østergaard i januar 2014 udgav romanen 'ORD', der blev betegnet som "en mærkelig blanding af selvbiografi, fiktion, nøgleroman og autofiktion." I et interview bekræftede hun, at hun havde været kæreste med Hassan. I romanen, hvor personerne omtales med "jeg" og "du", indleder en 38-årig lærerinde og en 16-årig dansk-palæstinensisk elev en passioneret og problematisk kærlighedsaffære.[5]
Hassan begyndte at skrive koncentreret og tog på forfatterhøjskole.[6] Han har gået på Vallekilde Højskole i 2013, og fra samme år går han på Forfatterskolen i København.[7]
Blandt sin inspiration har Hassan nævnt Dostojevskij, Michael Strunge og især Karl Ove Knausgårds selvbiografiske bøger.[8][9]
Tidlig optræden som digterRediger
I februar 2013 optrådte Yahya Hassan på litteraturfestivalen Litt Talk på Vallekilde Højskole, og hans digtoplæsninger blev bragt i en DR-reportage.[10] Søren Marcussens videoportræt om ham fra en serie om 12 unge mænd med anden etnisk baggrund blev udgivet på YouTube i februar 2013.[11][12]
Den 8. juni 2013 optrådte Yahya Hassan på Aarhus Teater med egne digte i samspil med Søren Marcussen, leder af teatret Opgang2, og kunstneren Hans Krull, som malede indholdet af det, han hørte.[13] I september 2013 optrådte Hassan på Vild med ORD, hvor også Dorthe Nors og Lone Hørslev deltog under Århus Festugen. DR skrev, at han reciterede "insisterende, påkaldende og med stor sproglig sikkerhed".[14]
Digtsamlingen Yahya HassanRediger
Den 17. oktober 2013 udgav Gyldendal Yahya Hassan digtsamling med titlen Yahya Hassan.[15] Et par uger før udgivelsen bragte Politiken et større interview med Hassan af Tarek Omar den 5. oktober 2013 med overskriften Digter: Jeg er fucking vred på mine forældres generation.[16] Denne artikel skabte enorm opmærksomhed og debat, dels litterært og dels politisk og kulturelt om integration.[17] Yahya Hassan blev derefter interviewet i DR2 Deadline.[18] Han optrådte også i Aftenshowet[19] og på TV 2/Østjylland.[20] Ståhejen nåede i november også frem til en amerikansk blog under The Wall Street Journal.[21]
I medierne udtalte Hassan sig kritisk om dele af sin kulturbaggrund. Han beskyldte forældregenerationen for at klynge sig til Koranen, mens de begik socialt bedrageri, tævede deres børn og forhindrede børnene i at blive integreret i det danske samfund.[22]
Digtene beskriver en opvækst med vold, svigt og kriminalitet. Digtsamlingen udtrykker blandt andet et opgør med forældrene og religionen islam.[23]
Debutdigtsamlingen Yahya Hassan havde et første oplag på 800 eksemplarer i år 2013, hvilket hurtigt blev udsolgt,[24] hvorefter forlaget Gyldendal øgede oplaget i flere omgange: I oktober til 11.000,[25] i november til 42.000,[26] i slutningen af november til 57.000,[27] i starten af december lå antallet af eksemplarer på 93.000,[28] og fredag den 13. december 2013, kunne forlaget Gyldendal oplyse, at digtsamlingen havde rundet 100.000 eksemplarer.[2][29][30] Opmærksomheden omkring debutdigtsamlingen var så stor, at man skal tilbage til Vita Andersens Tryghedsnarkomaner fra 1977 for at finde en digterdebut med ligeså stor gennemslagskraft.[31]
Digtsamlingen blev solgt til udgivelse i Holland, Italien, Norge, Sverige, Island, Spanien, Finland, Brasilien og Tyskland og forlaget forsøger også at få digtsamlingen ud i flere andre lande. Al og Kuku Agami blev engageret til at stå for en engelsk oversættelse.[29][32]
ReciteringRediger
Med udgivelsen af digtsamlingen begyndte Yahya Hassan at recitere digtene offentligt. Hans recitering var i en egenartet særpræget deklamatorisk stil. "Han synger sine digte rytmisk som en vantro muezzin" skrev en tysker.[33]
Disse digtoplæsning blev et tilløbsstykke og man kunne læse om udsolgte arrangementer.[34] Et arrangement organiseret af Aarhus Kommunes Biblioteker i december 2013 blev udsolgt på bare to minutter.[35]
Både Andreas Bo og Ulf Pilgaard kunne udnytte den særprægede reciteringsstil i parodier over Yahya Hassan.[36]
Litteraturanmelderne var gennemgående positive. De mente, at sproget var nyskabende og indholdet socialrealistisk og kraftfuldt.[37][38] Anmelder Louise Rosengreen fra Dagbladet Information beskrev digtene som narrativ og mundret autofiktion.[39] Andre anmeldere fandt, at bogen var et unikt eller chokerende indblik i et nutidigt miljø, skrevet på en motor af vrede og fremmedgjorthed, med afdæmpet internaliserende smerte, eller nøgternt og illusionsløst.[40] Tyske Die Zeit kaldte samlingen en lyrisk dannelsesroman.[41] I en kommentar til sproget anså en anmelder digtsamlingen for det første betydelige værk på såkaldt perkerdansk.[37] Lars Bukdahl bemærkede en "anti-metaforicitet" i digtene og karakteriserede dem som værende "direkte telegramagtigt konkret akut - vil ske og SKER i hårde, klare, stakåndede glimt".[42] Allerede i sommeren 2013 før udgivelsen af digtsamlingen hørte Bukdahl oplæsningen af digtet SKUFFELSEN og karakteriserede da det med "dette var glasklar, hårdtbrændt patos, som virkede, som ved sin sikre, frygtløst drastiske fyndighed overbeviste".[43]
En del af anmelderne har gjort sig overvejelser om, hvad debuten kunne betyde for den offentlige debat, selv om de generelt erkender, at bogen ikke er politisk. Dagbladet Politiken kaldte Hassan for "indvandrerdigter", selv om han er født i Danmark. Hassan har derefter udtalt, at han ikke ytrer sig som debattør i integrationsdebatten, men som digter.[44]
Muslimske reaktionerRediger
Fra nogle muslimers side var der skepsis eller vrede over, at Hassan kritiserede sine forældre, indvandrermiljøet og islam.[45][46]
En af de mere særprægede hændelser skete under Cirkusrevyen 2014, hvor Ulf Pilgaard parodierede Yahya Hassan. Da Pilgaard blev introduceret på scenen med "her kommer Danmarks nye nationaldigter Yahya Hassen" hørte nogle unge mænd "af anden etnisk herkomst end dansk" dette og brød ind i Cirkusrevyens telt. Fra foran scene begyndte de utilfredse mænd at råbe mod Pilgaard, øjensynligt ukvemsord på arabisk.[47]
OverfaldRediger
Han modtog flere dødstrusler, og ifølge Danmarks Radio overvejede politiet hans sikkerhed.[48][49]
Et af de alvorlige udfald mod Hassan skete den 18. november 2013 da han blev udsat for et voldeligt overfald på Hovedbanegården. Her blev han om aftenen overfaldet i forhallen ud mod banegårdspladsen, af den terrordømte og nu prøveløsladte Isaac Meyer – Hassan fik tildelt 5-8 slag i ansigtet og på kroppen, mens Meyer råbte, at han var "vantro og skulle dø".[50] Dagen efter blev Meyer fremstillet i grundlovsforhør i Københavns Byret, hvor han erkendte at have overfaldet Hassan. Han blev varetægtsfængslet i 13 dage – sigtet efter straffelovens paragraf 244,[51] hvor der kan straffes med bøde eller fængsel indtil 3 år.[52] Den 9. december 2013 idømte Københavns Byret den 24-årige Isaac Meyer fem måneders fængsel for overfaldet på Yahya Hassan. I denne forbindelse meddelte Yahya Hassan følgende i retten (citat):[53]
I kan gøre med gerningsmanden, hvad I vil. Jeg er ikke bange for at tage et slagsmål. Han (Isaac Meyer, red.) er jeres problem, han er retsvæsenets problem og han er samfundets problem. Han er ikke mit.
Dagbladet Berlingske Tidende, den 9. december 2013.
En 15-årig dreng med somalisk baggrund modtog i marts 2014 en 20-dages betinget fængselsdom efter at Retten i Glostrup havde fundet at hans kommentarer på Facebook var en trussel mod digterens liv.[54]
I Retten i Aarhus blev Hassan idømt fire måneders betinget fængsel den 9. marts 2015, i en voldssag som han efterfølgende valgte at anke.[55][56] Han blev senere frifundet ved Vestre Landsret.[57]
Digtoplæsning i VollsmoseRediger
Postyret omkring Hassan nåede nye højder den 26. november 2013 da han oplæste sine digte på H.C. Andersen Skolen i Vollsmose, Odense, for et publikum på 51 journalister foruden 225 personer hvor blandt andet social- og integrationsminister Annette Vilhelmsen (SF) var til stede. Oprindeligt var arrangementet planlagt til at skulle foregå på Vollsmose Bibliotek, men med baggrund i politiets trusselsvurdering aflyste biblioteket arrangementet. Få måneder før havde et debatmøde med Ahmed Akkari skabt en alvorlig situation med stenkastende unge, og Akkari der måtte eskorteres væk af sikkerhedsvagter.[58] Aflysningen mødte kritik fra flere sider og var årsag til flere paragraf-20 spørgsmål i Folketinget til (nu daværende) justitsminister Morten Bødskov.[59]
Grundet trusler på livet var Hassan beskyttet under arrangementet af kampklædte betjente, agenter fra Politiets Efterretningstjeneste (PET), bombehunde samt flyveforbud.[60]
Hassans digtoplæsning med den efterfølgende diskussion med publikum blev transmitteret på tv.[61]
Digtsamlingen skaffede Yahya Hassan en række priser. Han modtog den 8. november 2013 prisen som 'Årets Debutant' på Bogmessen BogForum.[62] I samme måned fik digtsamlingen også Hassan nomineret til Montanas Litteraturpris.[63] Weekendavisen tildelte ham deres 100.000 kroners litteraturpris for 2013 i slutning af januar 2014.[64] Omtrent samtidig gjorde digtsamlingen ham til en suveræn vinder af Politikens Litteraturpris 2013 på 250.000 kroner.[65] Derudover var Hassans bog en blandt 10 nominerede til Danmarks Biblioteksforening og Berlingskes Læsernes bogpris 2014.[66] Han vandt den 26. september 2014 Bodil og Jørgen Munch-Christensens debutantpris, som er Danmarks største af sin slags.[67]
Efter Yahya HassanRediger
Til en Gaza-demonstration i sommeren 2014 havde Mellemfolkeligt Samvirke blandt andet inviteret Yahya Hassan til at tale. Af sikkerhedsgrunde blev hans tale aflyst, men han fik lejlighed til at fremføre talen i DR2 Deadline.[68] I anledningen af et-året for udgivelsen af Yahya Hassan interviewede Adam Holm Hassan i DR2 programmet 2. sektion. I programmet kritiserede han dem, der havde givet ham mærkatet som islamkritiker og argumenterede for, at hans digtning snarere var en samfundskritik.[69]
I december 2014 optrådte han som usædvanlig gæst ved Dansk Folkepartis julefrokost med en recitation med en til lejligheden skreven tekst med blandt andet "Men hvad gør man ikke for et stykke flæskesvær i en flæskesfære".[70] Hans tilstedeværelse i debatten i 2014 var så stor, at Politiken satte ham på tredjepladsen over årets meningsdannere.[71]
Den 7. april 2015 bekendtgjorde Nationalpartiet i en pressemeddelelse, at Yahya Hassan ville opstille som kandidat, hvis partiet nåede at blive opstillingsberettiget inden næste folketingsvalg.
Partiformanden Kashif Ahmad udtalte i den forbindelse: ”Vi er glade og stolte over at Yahya har valgt at stille op for os og jeg glæder mig til vores videre samarbejde. Han er et ungt friskt pust til det politiske landskab i Danmark.”
Nationalpartiet nåede ikke at blive opstillingsberettiget, men opstillede kandidater som løsgængere i fem storkredse. Yahya Hassan opstillede som løsgænger i Østjyllands Storkreds, hvor han fik 944 stemmer,[72] men det krævede over 20.000 stemmer at blive indvalgt i Folketinget.[73]
Den 9. februar 2016 blev Yahya Hassan ekskluderet fra Nationalpartiet, efter han var blevet anholdt for narkokørsel.[74] Han var således medlem af partiet i ca. 10 måneder.
Retssagen i 2016 og fængselsopholdRediger
I begyndelsen af 2016 var der stor medieopmærksomhed omkring Yahya Hassan, der havde givet udtryk for, at personer fra bandemiljøet stræbte ham efter livet.[75]
Den 21. marts 2016 blev Yahya Hassan fængslet for at have skudt en 17-årig dreng i foden.[76] Den 16. september blev han idømt 1 år og 9 måneders ubetinget fængsel for at have skudt den 17-årige i foden og for andre lovovertrædelser.[77] Fængselsdommen stoppede dog ikke konflikten, da Yahya Hassan næsten et år efter retssagen skrev et rasende indlæg på Facebook, der kunne opfattes som en trussel.[78]
Hassan blev løsladt d. 19. december 2017.[79]
Tyveri i 2018Rediger
I 2018 tog Yahya Hassan til landsbyen Glyngøre: Her indlogerede han sig hos et bed-and-breakfast. Grundet uroligheder blevet politiet senere tilkaldt og fik ham ud af lejligheden. Udlejerene mistænkte ham for at have stjålet blandt andet vin, mad, mobiler, en racercykel og en bil.[80][81]
Novellen Et godt sted at dø i antologien Vi er herinde, Brønderslev Forfatterskole, 2011, ISBN 978-87-993537-3-6.
Yahya Hassan : Digte, Gyldendal, 2013, ISBN 978-87-02-15352-1.
Yahya Hassan (2014). Yahya Hassan: Gedichte. Ullstein Buchverlage. ISBN 978-3-8437-0872-2.
Yahya Hassan (2014). Yahya Hassan. Rizzoli. ISBN 978-88-17-07542-8.
^ CHAT: Får dødstrusler efter debatindlæg, med biografiske oplysninger, TV2, 9. oktober 2013
^ a b Rekord: Yahya Hassan runder de 100.000 - Politiken.dk
^ "Yahya Hassan misser Folketinget". Danmarks Radio (Valg2015). 19. JUN. 2015. Hentet 2016-01-03. "Yahya Hassan har solgt mere end 120.000 ekspemplarer af sin debut-digtsamling."
^ Politikken - Debatsektion af den 15. oktober 2013. Hentet den 23. oktober 2013.
^ Sandra Brovall (19. januar 2014). Yahya Hassans kontaktperson udgiver bog med slet skjulte hentydninger. Politiken.
^ Forfatterskolen - Oversigt over elever. Hentet den 23. oktober 2013.
^ Information af den 18. oktober 2013. Hentet den den 23. oktober 2013.
^ Kristeligt-Dagblad. hentet den 23. oktober 2013.
^ Kurt Baagå (15. marts 2013). Den rastløse indvandrerdreng og digtene. DR.
^ Yahya Hassan - Himlen over os, portrætserie af portrætserie af Opgang2 og Søren Marcussen, 8. februar 2013
^ himlen-over-os.dk
^ Nu er ordene hans våben, Jyllands-Posten, 8. juni 2013, hentet 22. oktober 2013
^ Stærke ghettodigte og sproglig virtuositet på VMO, Danmarks Radio, 10. september 2013, hentet 22. oktober 2013
^ Yahya Hassan af Yahya Hassan (Bog) - køb hos SAXO.com
^ Digter: Jeg er fucking vred på mine forældres generation, Politiken, 5. oktober 2013, hentet 22. oktober 2013
^ Læserne roser vred, nydansk digter: »Din unge stemme får mure til at revne« - Politiken.dk
^ Martin Krasnik (7. oktober 2013). Deadline 22:30. DR.
^ Aftenshowet, 12. juni 2013
^ TV 2/Østjylland, 5. november 2010
^ Clemens Bomsdorf and Ellen Emmerentze Jervell (6. november 2013). Teen Poet Sparks New Debate on Islam in Denmark. Wall Street Journal.
^ Jeg kan ikke bruge Allah til noget. Jyllands-Posten. 8. oktober 2013. Hentet 22. oktober 2013.
^ Yahya Hassan, bogbeskrivelse, Gyldendal.
^ Gyldendal: Vi har ikke været ordentlig forberedt på Yahya Hassan-succes | Kultur | DR
^ Yahya Hassans digtsamling runder 11.000 eksemplarer. Jyllands-Posten. 18. oktober 2013.
^ Louise Bull Nyvang (17. november 2013). Yahya Hassan: »Jeg er stadig den samme«. Jyllands-Posten.
^ Ekstra Bladet - Hotte Hassan sælger helt vildt
^ Stoffregen, Sol (20131209). "Ghetto-digte er fed forretning: Yahya Hassan tjener kassen". Dagens.
^ a b Yahya Hassans digte slår salgsrekord fra 1977 - Kultur | www.b.dk
^ Yahya Hassan trykt i 100.000 eksemplarer | Kultur | DR
^ Annegerd Lerche Kristiansen (17. oktober 2013). Yahya Hassan er største digter-sensation siden 1970'erne. DR.
^ Pelle Dam (12. november 2013). Rap-brødre oversætter kontroversiel succes-digter. MetroXpress.
^ Jörg Lau. Er ist einer von denen. Die Zeit. "...singt er seine Gedichte rhythmisch wie ein ungläubiger Muezzin seiner eigenen Prophetie".
^ Totalt udsolgt: Yahya Hassan oplæser digte på Vesterbro. Vesterbro-nyt. februar 2014.
^ Signe Haahr Lindegaard (4. december 2013). Yahya Hassan-billetter udsolgt efter få minutter. Jyllands-Posten.
^ Sune Jørgensen (8. januar 2014). Yahya Hassan-parodi sviner Andreas Bo. TV 2.
^ a b Lilian Munk Rösing (13. oktober 2013). Yahya Hassans digte er fyldt med ild og nyskabelse. Politiken.
^ »Jeg elsker jer ikke forældre jeg hader jeres ulykke«, Berlingske, 15.10.2013
^ Louise Rosengreen. Yahya Hassan.
^ Anmelderne er chokerede og dybt begejstrede for Yahya Hassans digte, Politiken, 17. oktober 2013.
^ Jörg Lau (16. april 2014). Er ist einer von denen. Die Zeit.
^ Lars Bukdahl (12. oktober 2013). Politijagt er ikke en metafor - og blå er blå. Blogdahl.
^ Lars Bukdahl (12. juni 2013). Yahya, Yeah - han er den nye alvor! intenst stum i Føtex!. Blogdahl.
^ Yahya Hassan: Læs min bog, hvis du vil forstå mig, Politiken, 18. oktober 2013.
^ Ungt opgør med indvandrerforældre mødes med vrede i muslimske miljøer. Kristeligt Dagblad. 10. oktober 2013.
^ Unge står bag dødstrusler mod digter, Danmarks Radio, 24. okt. 2013
^ Maria Christine Madsen (6. december 2014). Ulf Pilgaard forvekslet med Yahya Hassan: Overdænget med arabiske tilråb. BT.
^ www.dr.dk/Nyheder/Kultur/2013/10/22/212607.htm PET involveret i digters sikkerhed, Danmarks Radio, 22. okt. 2013
^ Yahya Hassan: De råber, jeg skal dø, TV2, 23. okt. 2013
^ Astrid Søndberg (19. november 2013). Yahya Hassan efter overfald: De er ligeglade med poesi. TV 2 Nyhederne.
^ Astrid Søndberg (19. november 2013). Tidligere terrordømt fængslet for overfald på digter. TV 2 Nyhederne.
^ Straffeloven § 244. Hentet den 14. december 2013.
^ Dagbladet Berlingske Tidende. (9. december 2013). Fængselsdom for overfald på Yahya Hassan..
^ Ritzau (7. marts 2014). 15-årig får betinget fængsel for trusler mod Yahya Hassan. Politiken.
^ Sofie Sparre (9. marts 2015). Yahya Hassan i retten for vold. TV 2 Nyhederne. Hentet 12. marts 2015.
^ Lisbeth Quass (9. marts 2015). Yahya Hassan får fire måneders betinget fængsel for vold. DR Nyheder. Hentet 12. marts 2015.
^ Ritzau (12. august 2015). Landsretten frifinder Yahya Hassan i voldssag. Politiken. Hentet 13. august 2015.
^ Anders Borup Sørensen (21. november 2013). Vollsmose Bibliotek aflyser Yahya Hassan-foredrag. TV 2.
^ Paragraf-20 spørgsmål:
Karsten Lauritzen, Michael Aastrup Jensen og Morten Bødskov. § 20-spørgsmål S 499 Om arrangement med digteren Yahya Hassan. Folketinget.
Christian Langballe og Morten Bødskov. § 20-spørgsmål S 504 Om et biblioteks aflysning af et arrangement med digteren Yahya Hassan. Folketinget.
Eva Kjer Hansen. § 20-spørgsmål S 506 Om foredrag på Vollsmose Bibliotek.. Folketinget.
Michael Aastrup Jensen. § 20-spørgsmål S 507 Om aflysningen af et arrangement på Vollsmose Bibliotek med digteren Yahya Hassan. Folketinget.
Michael Aastrup Jensen. § 20-spørgsmål S 509 Om trusler mod digteren Yahya Hassan. Folketinget.
^ Flyveforbud og bombehunde: Politiet har lagt jernring om skole i Vollsmose. Hentet 27. november 2013.
^ Se hele Yahya Hassans digtoplæsning og debatten med publikum. Politiken. 27. november 2013.
^ Yahya Hassan modtager debutantpris og 50.000 kroner, b.dk, 8.11.13
^ Jens Christoffersen (14. november 2013). Montanas Litteraturpris 2013. Information.
^ Ritzau (30. januar 2014). Yahya Hassan vandt litteraturpris. Jyllands-Posten.
^ Ritzau (26. januar 2014). Yahya Hassan vinder Politikens Litteraturpris 2013. DR.
^ Læsernes bogpris 2014. Danmarks Biblioteksforening. 11. februar 2014.
^ Jeppe Rafn (27. September 2014). Direktør: Jeg har aldrig oplevet noget lignende i mine 35 år i branchen. Lokalavisen Vejle.
^ René Just Poulsen (29. Jul. 2014). Yahya Hassan holder aflyst Gaza-tale i Deadline. DR.
^ 2. sektion. DR. 23. november 2014.
^ Sofie Sparre (5. december 2014). Yahya Hassan mødte op til DFs julefrokost i julemandskostume. TV 2.
^ Kenneth Lund og Karen Dirch (13. december 2014). De satte dagsordenen i 2014 - Martin Krasnik er årets meningsdanner. Politiken.
^ Yahya Hassan fik ikke stemmer nok til Folketinget - TV 2
^ Ritzau (9. februar 2016). Nationalpartiet har ekskluderet Yahya Hassan efter anholdelse. Jyllands-Posten.
^ "Yahya Hassan: 'Nogen har prøvet at brænde min familie levende'". bt.dk. 19. februar 2016. Hentet 17. februar 2018.
^ "Medie: Her skyder Yahya Hassan 17-årig". ekstrabladet.dk. 21. marts 2016. Hentet 17. februar 2018.
^ Yahya Hassan dømt til fængsel i 1 år og 9 måneder politiken.dk 16. september 2016
^ "Yahya Hassan tordner efter måneders tavshed: 'Du er ikke andet end et lille stikkersvin'". bt.dk. 12. august 2017. Hentet 17. februar 2018.
^ "Yahya Hassan løsladt - blev hentet i limousine". jyllands-posten.dk. 19. december 2017. Hentet 17. februar 2018.
^ https://ekstrabladet.dk/nyheder/samfund/hjaelpsomt-aegtepar-yahya-hassan-stjal-vores-bil-nu-kan-vi-ikke-koere-paa-ferie/7231861
^ https://www.skivefolkeblad.dk/artikel/efter-besog-af-kendt-digter-vaertspar-efterlyser-sort-suzuki
Yahya Hassan på Gyldendal.dk (dansk)
Yahya Hassan på Litteratursiden.dk (dansk)
Yahya Hassan på Litteraturpriser.dk (dansk)
Yahya Hassan på Bibliografi.dk (dansk)
Hentet fra "https://da.wikipedia.org/w/index.php?title=Yahya_Hassan&oldid=9775227"
Sidst redigeret den 17. december 2018, klokken 10:34